Sriracha

Sriracha er en sterk chilisaus laget av solmodne chilifrukter, eddik, hvitløk, sukker og salt. Den er oppkalt etter kystbyen Si Racha i Thailand.

Et av de mest kjente merkene produseres av Huy Fong Foods, et amerikansk selskap, og har et bilde av en hane på fremsiden og en grønn kork. Huy Fongs sriracha inneholder konserveringsmiddelet natriumhydrogensulfitt (E 222) og tåler å stå i romtemperatur etter åpning. Ekte thailandsk sriracha inneholder derimot ingen konserveringsmidler og bør stå kaldt etter åpning.

I Thailand anvendes sausen hovedsakelig som dippsaus til skalldyr (vanligvis muslinger).

Kategori:Sauser